钦定古今图书集成/明伦汇编/氏族典/第331卷 > 刘畅
## 钦定古今图书集成/明伦汇编/氏族典/第331卷 > 刘畅

按《后汉书梁节王畅传》：“畅永平十五年封为汝南王。
母阴贵人，建初四年，徙为梁王。畅性聪慧，然少贵骄，
颇不遵法度。永元五年，豫州刺史梁相举奏畅不道，
削成武、单父二县。畅惭惧，上疏辞谢。畅立二十七年，
薨，子坚嗣。坚薨，子匡嗣。匡薨，无子，顺帝封匡弟孝阳
亭侯成为梁王。薨，子元嗣。薨，子弥嗣。魏受禅，以为崇
德侯。”